Джон Арне Рийзе | Ливърпул | Liverpool
Джон Арне Рийзе
През лятото на 2001 г. Жерар Улие привлича в Ливърпул, левия бек Джон Арне Рийзе за сумата от четири милиона паунда от състава на Монако. Норвежеца Джон Арне Рийзе прави своя дебют на 24 август срещу Байерн Мюнхен за суперкупата на Европа, когато Мърсисайдци печелят с 3:2.
През годините той вкарва важни попадения срещу Арсенал, Евертън, Манчестър Юнайтед, като Джон Арне Рийзе вкарва впечатляващите 10 гола през първия си сезон на Анфийлд.
На легендарния финал през 2005 година, срещу Милан той дава прекрасно центриране на Стиви Джи, който намалява резултата и с този гол дава вяра на своите съотборници, че Ливърпул може да обърне мача след три гола пасив на почивката. Въпреки, че изпуска своята дузпа.
Същата година той се разписва и във финала за Карлинг Къп срещу Челси, но Мърсисайдци губят с 3:2. През 2006 година Джон Арне Рийзе подписва нов договор с клуба, който го обвързва с Ливърпул до 2009 година.
През 2006 той отбелязва важен гол срещу Челси на полуфинала за ФА Къп и отбелязва своята дузпа във финала срещу Уест Хям. Рийзе имаше и нещастието да си отбележи нелеп автогол през 2008 г. срещу Челси в Шампионската лига в 95-та минута, което предреши съдбата му.
През същия сезон, Джон Арне Рийзе казва, че иска да остане на Анфийлд до края на кариерата си, но мениджъра Рафаел Бенитес не го иска в състава си и го продава на Рома за 2.8 милиона паунда, като на негово място пристига вечно контузеният смешник Фабио Аурелио.
Сърцатия ляв защитник винаги ще бъде помнен на Анфийлд със убийствената си тупалка с левия крак и страхотния гол срещу Манчестър Юнайтед, както и прекрасните си включвания в атака.
В крайна сметка той изиграва 234 мача и отбелязва 31 гола за Ливърпул и бе избран под №43 в класацията – „100 играча, които разтърсиха КОП“.